סלייר

סלייר הייתה להקת ת'ראש מטאל אמריקאית מקליפורניה. סלייר הוקמה בשנת 1981 על ידי שני הגיטריסטים האמריקאים ג'ף הנמן וקארי קינג, הזמר והבסיסט טום אראיה, והמתופף דייב לומבארדו. סלייר נחשבת לאחת מ"ארבע גדולות הת'ראש" יחד עם מטאליקה, מגאדת' ואנתרקס. סלייר ידועה במאפייני המוזיקה שלה, עליהם נמנים שיטת "tremolo picking", סולואים של גיטרה חשמלית, תיפוף על דאבל בס ושירה צעקנית. התוכן הלירי של סלייר, כמו גם עטיפות האלבומים, העוסקים בנושאים כגון שטניזם, אנטי-דת, מלחמה ורוצחים סדרתיים, גררו אחריהם חרמות על אלבומים, עיכובים, תביעות משפטיות וביקורת שלילית רבה מצד קבוצות דתיות ומצד הציבור הרחב. בינואר 2018 הכריזה הלהקה על סיבוב ההופעות העולמי האחרון שלה, שהחל באותו מאי והסתיים בנובמבר 2019. סלייר הוקמה בשנת 1981 על ידי שני הגיטריסטים האמריקאים ג'ף הנמן וקארי קינג, הזמר והבסיסט טום אראיה, והמתופף דייב לומבארדו. אלבומם הראשון, Show No Mercy שיצא ב-1983 נחשב לפריצת דרך בתחום הת'ראש מטאל בשל שירים קלאסיים שבו כגון "Die by the Sword", "Black Magic" ועוד. בשנת 1986, אחרי שלושה אלבומים נוספים, הוציאו סלייר את האלבום שנראה בעיני חלק מהמעריצים כאלבום הת'ראש הגדול בכול הזמנים, Reign in Blood, הכולל את השיר השנוי במחלוקת "Angel of Death" (מאנגלית: "מלאך המוות"), המבוסס על דמותו של הרופא הנאצי יוזף מנגלה. בשל כך הואשמו סלייר בתמיכה בנאציזם. הגיטריסט ג'ף הנמן, שכתב את השיר, הגן על עצמו ואמר שלמעשה השיר מגנה את מעשיו השפלים של מנגלה. בשנת 1988, לאחר האלבום המהיר והאגרסיבי הזה, יצרו סלייר את האלבום South of Heaven. אלבום זה היה מלודי ורגוע יותר מקודמיו. באחד השירים שם, "Behind the Crooked Cross", מבהירים סלייר בפירוש שהם לא נאו-נאצים. לאחר South of Heaven הוציאו סלייר את Seasons in the Abyss, שלפי כמה מהמעריצים נחשב לטוב ביותר של סלייר. האלבום משלב את האגרסיביות של Reign In Blood בשירים כמו "War Ensemble" ו-"Hallowed Point" ואת המלודיות של South of Heaven בשירים "Expendable Youth" וכן השיר "Dead Skin Mask" המפורסם, המבוסס על דמותו של הרוצח הסדרתי האמריקאי אד גין. שיר הנושא של האלבום נחשב לאחת היצירות הבוגרות שסלייר הוציאו אי-פעם, ומשלב את המהירות והעוצמה הידועים של סלייר יחד עם קטעים מלודיים. לאחר שלושת האלבומים האלה יצאו שבעה אלבומים נוספים בשנים 1994–2015. האלבומים Diabolus in Musica מ-1988 ו-God Hates Us All מ-2001 זכו לביקורות מעורבות, שכן מעריצים רבים של הלהקה התלוננו על אימוץ מאפיינים ואלמנטים של סגנונות כמו גרוב מטאל ואף נו-מטאל, והתרחקות מסגנון הת'ראש ה"טהור". בספטמבר 2009 הודיע לארס אולריך מלהקת מטאליקה כי הוא מתכוון לאגד את ארבע להקות הת'ראש הגדולות - מטאליקה, מגאדת', סלייר ואנתרקס - ולצאת לסיבוב הופעות. סדרת הופעות אלו, שבע במספר, החלה ב-16 ביוני 2010 בוורשה, פולין והסתיימה ב-27 ביוני 2010 באיסטנבול, טורקיה. ההופעה שהתקיימה בסופיה, בולגריה ב-22 ביוני הועברה בשידור חי דרך לוויין לכ-450 תיאטראות ברחבי ארצות הברית ולמעל 350 ברחבי אירופה, קנדה ואמריקה הצפונית. Show No Mercy (1983) Hell Awaits (1985) Reign in Blood (1986) South of Heaven (1988) Seasons in the Abyss (1990) Divine Intervention (1994) Undisputed Attitude (1996) Diabolus In Musica (1998) God Hates Us All (2001) Christ Illusion (2006) World painted blood (2009) Repentless (2015) Haunting The Chapel (1984) Live Undead (1984) Decade of Aggression - Double Live (1991) Soundtrack To The Apocalypse - Box Set (2003) ת'ראש מטאל ליריקה פוליטית בשירים של סלייר: פוליטיקה במטאל#סלייר ואשליית ישו- על הליריקה האנטי-נוצרית של סלייר פוליטיקה במטאל#הג'יהאד על-פי סלייר אתר האינטרנט הרשמי של סלייר סלייר, ברשת החברתית פייסבוק סלייר, ברשת החברתית אקס (טוויטר) סלייר, ברשת החברתית אינסטגרם סלייר, סרטונים בערוץ היוטיוב סלייר, במסד הנתונים הקולנועיים IMDb (באנגלית) סלייר, באתר אפל מיוזיק (באנגלית) סלייר, באתר ספוטיפיי סלייר, באתר סאונדקלאוד (באנגלית) סלייר, באתר Last.fm (באנגלית) סלייר, באתר AllMusic (באנגלית) סלייר, באתר MusicBrainz (באנגלית) סלייר, להקה באתר Encyclopedia Metallum (באנגלית) סלייר, באתר דיזר סלייר, באתר Yandex.Music (ברוסית) סלייר, באתר Discogs (באנגלית) סלייר, באתר Songkick (באנגלית) סלייר, באתר Genius סלייר, באתר בנדקמפ סלייר, באתר בילבורד (באנגלית) סלייר, באתר טיידל (באנגלית) Slayer - Diabolus in Musica - Encyclopaedia Metallum: The Metal Archives, www.metal-archives.com BLABBERMOUTH.NET, web.archive.org, ‏2007-09-30 Diabolus in musica by Slayer - RYM/Sonemic (באנגלית), נבדק ב-2023-04-06 God Hates Us All by Slayer - RYM/Sonemic (באנגלית), נבדק ב-2023-04-06